వాణిజ్యం, పరిశ్రమల మంత్రిత్వ శాఖ
స్మార్ట్ పబ్లిక్ ప్రొక్యూర్మెంట్ కోసం ఆన్లైన్ ప్రభుత్వ ఇ-మార్కెట్ప్లేస్-GeM కొత్త ఉత్పత్తి మరియు సేవా విభాగాలతో క్రమంగా పెరుగుతున్న కొత్త ఫీచర్లతో ముందుకు వచ్చింది: కమోడోర్ శ్రీ బి కె ముంజాల్
ఉత్పత్తులు మరియు సేవల శ్రేణిని అందించే విక్రేతల భాగస్వామ్యాన్ని పెంచడానికి కేంద్ర వాణిజ్య మరియు పరిశ్రమల మంత్రిత్వ శాఖ అనేక చోట్ల "సెల్లర్ సంవాద్"ని నిర్వహిస్తోంది.
GEM 21-22 ఆర్థిక సంవత్సరంలో.. 1 లక్ష కోట్ల రూపాయల విలువైన సేకరణ మైలురాయిని ఒకే ఆర్థిక సంవత్సరంలో అధిగమించింది.
విజయవాడ, సెప్టెంబర్ 16, 2022
స్మార్ట్ పబ్లిక్ ప్రొక్యూర్మెంట్ కోసం ఆన్లైన్ గవర్నమెంట్ ఇ-మార్కెట్ప్లేస్-GeM నిరంతరం కొత్త ఉత్పత్తి మరియు సేవా విభాగాలను జోడిస్తూ క్రమంగా అభివృద్ధి చెందుతున్న కొత్త ఫీచర్లతో ముందుకు వచ్చిందని GEM రక్షణశాఖ సలహాదారు, వీఎస్ఎం  కమోడోర్ శ్రీ బల్బీర్ ముంజాల్ తెలిపారు.
విజయవాడలోని పత్రికా సమాచార కార్యాలయంలోని సమావేశ మందిరంలో ఈ రోజు జరిగిన ‘సెల్లర్ సంవాద్’లో ఆయన ప్రసంగిస్తూ.. కేంద్ర, రాష్ట్ర మంత్రిత్వ శాఖలు, విభాగాలు & ప్రభుత్వ రంగ సంస్థలతో సహా అన్ని ప్రభుత్వ కొనుగోలుదారులకు GeM ఒక వన్-స్టాప్ ప్రొక్యూర్మెంట్ పోర్టల్ అని పేర్కొన్నారు.
ఉత్పత్తులు మరియు సేవల శ్రేణిని అందించే విక్రేతల భాగస్వామ్యాన్ని పెంచడానికి కేంద్ర వాణిజ్య మరియు పరిశ్రమల మంత్రిత్వ శాఖ దేశవ్యాప్తంగా 'సెల్లర్ సంవాద్'ని అనేక ప్రదేశాలలో నిర్వహిస్తోందని ఆయన చెప్పారు. గౌరవనీయ ప్రధాన మంత్రి శ్రీ నరేంద్ర మోదీ దిశా నిర్దేశంలో భాగంగా 9 ఆగస్టు 2016న ప్రారంభించబడిన GeM పబ్లిక్ ప్రొక్యూర్మెంట్ను పునర్నిర్వచించడంలో ప్రసిద్ధి చెందింది. ప్రభుత్వ కొనుగోలుదారులు మరియు ప్రభుత్వ రంగ సంస్థల ద్వారా సేకరణ చేసే విధానంలో సమూలమైన మార్పులను తీసుకురాగలిగిందని వెల్లడించారు. ఇది కాంటాక్ట్లెస్, పేపర్లెస్ మరియు క్యాష్లెస్ మరియు సమర్థత, పారదర్శకత మరియు చేరిక అనే మూడు స్తంభాలపై నిర్మితమైందని తెలిపారు.
GeM అన్ని కేంద్ర మరియు రాష్ట్ర ప్రభుత్వ శాఖలు, సహకార సంఘాలు మరియు ప్రభుత్వ రంగ సంస్థలను కొనుగోలుదారులుగా కలిగి ఉందని, GeM యొక్క విక్రయదారుల యొక్క వైవిధ్య స్వభావం 'సమష్టి కృషి' స్పష్టంగా ప్రతిబింబిస్తుందని ఆయన వివరించారు.
21-22 ఆర్థిక సంవత్సరంలో GEM సేకరణ విలువ 1 లక్ష కోట్ల రూపాయల మైలురాయిని ఒకే ఆర్థిక సంవత్సరంలో అధిగమించిందని కమోడోర్ ముంజాల్ స్పష్టంచేశారు. మొత్తంగా, GeM 2లక్షల 82వేల కోట్ల రూపాయల విలువైన 1 కోటి లావాదేవీలను సులభతరం చేసిందని.. దేశవ్యాప్తంగా కొనుగోలుదారులు మరియు అమ్మకందారులతో సహా వాటాదారుల మద్దతుతో మాత్రమే ఇది సాధ్యమైందని వెల్లడించారు. విక్రయదారుల్లో పెద్ద కంపెనీలు మరియు సంస్థల నుండి ప్రారంభించి, దేశవ్యాప్తంగా ఉన్న మహిళా పారిశ్రామికవేత్తలు, స్వయం సహాయక బృందాలు మరియు సూక్ష్మ, చిన్న, మధ్య తరహా ఔత్సాహిక పారిశ్రామిక వర్గాలు ఉన్నాయని తెలిపారు.
సూక్ష్మ, చిన్న, మధ్య తరహా ఔత్సాహిక పారిశ్రామిక వర్గాలు మరియు స్వయం సహాయక సంఘాల కోసం అంతరాయలు లేని ఆన్బోర్డింగ్ అనుభవాన్ని నిర్ధారించడానికి GeM పోర్టల్లో రూపొందించబడిన ప్రత్యేక నిబంధనలను వెల్లడించిన శ్రీ ముంజాల్, 61 వేల మంది నమోదిత ప్రభుత్వ కొనుగోలుదారులు మరియు 48.6 లక్షల మంది విక్రేతలు మరియు సర్వీస్ ప్రొవైడర్లు ఉన్నారని పేర్కొన్నారు. GeMలో దాదాపు 300 సర్వీస్ కేటగిరీలు మరియు 10000+ ఉత్పత్తుల కేటగిరీలు అందుబాటులో ఉన్నాయని ఆయన తెలిపారు. ఈ కేటగిరీలు దాదాపు 44 లక్షల ఉత్పత్తి మరియు సేవల కేటలాగ్లను కలిగి ఉన్నాయి.
2016లో ప్రారంభమైనప్పటి నుండి, GeM అభివృద్ధి చెందుతోందని మరియు పోర్టల్కు కొత్త ఫీచర్లు మరియు కార్యాచరణలను జోడించడం కోసం అవిశ్రాంతంగా కృషి చేస్తున్నాయని ఆయన చెప్పారు. గత 24 నెలల్లో సుమారు 2000 చిన్న మరియు 460+ ప్రధాన కార్యాచరణలు ప్రవేశపెట్టబడ్డాయని తెలిపారు.
వివిధ వ్యాపార సంస్థల నుండి విక్రేతలు మరియు మీడియా ‘సెల్లర్ సంవాద్’కు హాజరయ్యారు, అక్కడ వారికి GeM పోర్టల్ యొక్క కార్యాచరణ మరియు దాని సులభతర నిర్వహణపై అవగాహన కల్పించారు. భారతదేశం యొక్క పబ్లిక్ ప్రొక్యూర్మెంట్ ఎకోసిస్టమ్లో వాటాదారులుగా, పెద్ద సంఖ్యలో అమ్మకందారులను ప్రభావితం చేయడంతో పాటు ప్రేరణ పొందిన కొంతమంది విక్రేతలు తమ అనుభవాలను పంచుకున్నారు.